ชื่อบุคคลญี่ปุ่น - วิกิพีเดีย

# ชื่อบุคคลญี่ปุ่น

### จากวิกิพีเดีย สารานุกรมเสรี

ยะมะดะ ทะโร ชื่อที่นิยมใช้ของผู้ชายญี่ปุ่น ซึ่งชื่อผู้หญิงคือ ยะมะดะ ฮะนะโกะ

ชื่อบุคคลญี่ปุ่น(日本人名) ในปัจจุบันประกอบด้วย นามสกุล และตามด้วยชื่อ โดยอาจจะตามหลังด้วยคำอื่นๆเช่น คำว่า "ซัง" ที่มีความหมายเหมือนกับคำว่า "คุณ" ชื่อบุคคลญี่ปุ่นนิยมเขียนด้วยตัวอักษรคันจิ ซึ่งชื่อที่เขียนด้วยตัวอักษรคันจิสามารถอ่านออกเสียงได้หลายแบบ ในบางครั้งจะมีการเขียนตัวอักษรฮิระงะนะตัวอักษรพื้นฐานของภาษาญี่ปุ่นกำกับ

นามสกุลที่มีมากในญี่ปุ่นได้แก่ ซะโตะ (ซาโต้) (佐藤) ซึซึกิ (鈴木) และ ทะกะฮะชิ (ทากาฮาชิ) (高橋)

## [แก้] ลำดับชื่อและนามสกุล

การเขียนชื่อบุคคลญี่ปุ่นในภาษาอื่นมักจะมีปัญหาที่พบบ่อยกันคือ ลำดับของชื่อและนามสกุล

ลำดับของการวางตำแหน่งชื่อและนามสกุลแตกต่างกันของระบบของญี่ปุ่นที่นำ นามสกุลนำหน้าชื่อ ในขณะที่ในรูปแบบอื่นเกือบทุกประเทศทั่วโลกใช้ชื่อนำหน้านามสกุล ในบางครั้งจะมีการใช้ชื่อนามสกุลเขียนในลักษณะตัวพิมพ์ใหญ่ เช่น Akira TORIYAMA หรือ TORIYAMA Akira เพื่อบอกให้รู้ว่านามสกุลคือ Toriyama (โทริยะมะ) บุคคลที่อาศัยและทำงานอยู่นอกประเทศญี่ปุ่นนิยมใช้ชื่อนำหน้านามสกุลเช่น โยโกะ โอโนภรรยาของจอห์น เลนนอน หรือ โยชิทากะ อามาโนะศิลปินชาวญี่ปุ่น นอกจากนี้ในข่าวนอกประเทศญี่ปุ่นที่มีการกล่าวถึงเกี่ยวกับ นักการเมือง นักธุรกิจ นักแสดง และนักกีฬา นิยมเขียนลำัดับชื่อนำหน้านามสกุล เช่น จุนอิชิโร โคะอิซุมิ หรือ ทาคุยะ คิมูระ

อย่างไรก็ตามการเขียนตามตัวอักษรคันจิ ไ่ม่มีการสลับตำแหน่งของชื่อนามสกุล ยังคงไว้ให้นามสกุลนำหน้าชื่อเสมอ

หนังสือการ์ตูนของประเทศไทยนิยมใช้นามสกุลนำหน้าชื่อ

## [แก้] คำลงท้ายชื่อ

### [แก้] ซัง

ซัง (さん, san) ใช้ลงท้ายสำหรับชื่อบุคคลเปรียบเหมือนคำว่า "คุณ" ซึ่งสามารถใช้ได้ทั้งผู้ชายและผู้หญิง ใช้สำหรับบุคคลที่ไม่ใช่คนในครอบครัว คำว่า ซัง สามารถใช้ร่วมกับคำนามอื่นชื่อ นิคุยะซัง หมายถึงเจ้าของร้านขายเนื้อ (นิคุยะ แปลว่า ร้านขายเนื้อ)

คำว่า ซัง ซะมะ และ ชิ เป็นคำลงท้ายที่ใช้สำหรับการอ้างถึงบุคคลอื่นอย่างสุภาพและทางการ

### [แก้] คุง

คุง (君, kun) ใช้ลงท้ายชื่อผู้ชายสำหรับการใช้สำหรับคนใกล้ชิด ใช้สำหรับบุคคลที่อายุมากกว่าเรียกคนที่อายุน้อยกว่า หรือในบางครั้งใช้เรียกบุคคลที่มีอายุไล่เลี่ยกัน และนิยมใช้เป็นคำลงท้ายสำหรับชื่อเด็กผู้ชาย ในบางครั้งจะมีการใช้เรียก คุง สำหรับสาวออฟฟิศ โดยหัวหน้างานที่เป็นผู้ชาย

อาจารย์มักจะเรียกลูกศิษย์ลงท้ายโดยคำว่า "คุง" สำหรับเด็กผู้ชายและเรียก "ซัง" หรือ "จัง" สำหรับเด็กผู้หญิง

### [แก้] จัง

จัง (ちゃん, chan) ใช้ลงท้ายสำหรับชื่อคนใกล้ชนิดเพศหญิง โดยเฉพาะอย่างยิ่งเด็กผู้หญิง และแฟน ผู้หญิงบางคนนิยมเรียกชื่อตัวเองลงท้ายด้วยจัง ในบางครั้งใช้เรียกชื่อสัตว์เลี้ยงตัวเองลงท้ายด้วยคำว่า "จัง"

ในบางครั้งจะมีใช้สำหรับเรียกชื่อดารา หรือบุคคลที่ชื่นชอบ เช่น ชุวะจัง สำหรับ อาร์โนลด์ ชวาร์เซเนกเกอร์

### [แก้] เซ็มไป และ โคไฮ

เซ็มไป (先輩, sempai) ใช้ลงท้ายสำหรับชื่อสำหรับบุคคลที่อาวุโสกว่าในกลุ่มของตัวเอง เช่นในรุ่นน้องเรียกรุ่นพี่ในโรงเรียน นักกีฬาใหม่เรียกนักกีฬารุ่นพี่ หรือในธุรกิจใช้เรียกตำแหน่งผู้อาวุโสกว่าว่า เซ็มไป สำหรับ โคไฮ (後輩, Kōhai) ใช้เรียกในทางกลับกัน โดยรุ่นพี่จะเรียกรุ่นน้องว่าโคไฮ

### [แก้] เซ็นเซ

เซ็นเซ (先生, sensei) ใช้ลงท้ายเรียกชื่อบุคคลที่เป็นอาจารย์ หมอ หรือ ทนาย แสดงถึงการเคารพ

### [แก้] ซะมะ

ซะมะ (様, sama) ใช้ลงท้ายชื่อบุคคล โดยการใช้จะมีความหมายเป็นทางการมากกว่าคำว่า "ซัง" ในทางธุรกิจ คำว่า "ซะมะ" นิยมใช้ในสำหรับเรียกลูกค้า

### [แก้] ชิ

ชิ (氏, shi) เป็นคำลงท้ายในการเขียนจดหมาย และใช้สำหรับบุคคลที่ไม่เคยเจอตัว คำว่า ชิ มักจะพบในเอกสารทางกฎหมาย หรือเอกสารทางวิชาการ

ดึงข้อมูลจาก "http://th.wikipedia.org../../../%E0%B8%8A/%E0%B8%B7/%E0%B9%88/%E0%B8%8A%E0%B8%B7%E0%B9%88%E0%B8%AD%E0%B8%9A%E0%B8%B8%E0%B8%84%E0%B8%84%E0%B8%A5%E0%B8%8D%E0%B8%B5%E0%B9%88%E0%B8%9B%E0%B8%B8%E0%B9%88%E0%B8%99.html".

หมวดหมู่: วัฒนธรรมญี่ปุ่น | ชาวญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Brezhoneg
- Deutsch
- English
- Español
- Bahasa Indonesia
- 日本語
- Nederlands